CELEX: 32013R0058
Language: da
Date: 2013-01-23 00:00:00
Title: Kommissionens gennemførelsesforordning (EU) nr. 58/2013 af 23. januar 2013 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks  EØS-relevant tekst

24.1.2013   
            
            
               DA
            
            
               Den Europæiske Unions Tidende
            
            
               L 21/19
            
         
      KOMMISSIONENS GENNEMFØRELSESFORORDNING (EU) Nr. 58/2013
   af 23. januar 2013
   om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1875/2006 af 18. december 2006 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2) indførtes begrebet autoriseret økonomisk operatør. Erhvervsdrivende, som opfylder betingelserne for at få fuld status som autoriseret økonomisk operatør (AEO) eller opnå status i henhold til »AEO — sikkerhed og sikring«, bør betragtes som pålidelige partnere i forsyningskæden og bør derfor være omfattet af lettelser med hensyn til toldkontrol vedrørende sikkerhed og sikring.
            
         
               (2)
            
            
               Unionen anerkender bestemte tredjelandes handelspartnerskabsprogrammer, som er udviklet i overensstemmelse med Verdenstoldorganisationens rammestandarder for at sikre og fremme den globale samhandel. Som følge deraf indrømmer Unionen lettelser til de økonomiske operatører i et tredjeland, som deltager i toldmyndighedernes program i det pågældende tredjeland. Det er derfor nødvendigt at indføre instrumenter, der gør det muligt, at man i de summariske indgangsangivelser kan identificere de økonomiske operatører, som deltager i et tredjelands handelspartnerskabsprogram. De relevante lettelser vil kun blive indrømmet, såfremt disse økonomiske operatører behørigt kan identificeres i de summariske indgangsangivelser.
            
         
               (3)
            
            
               Bilag 30a til Kommissionens forordning (EØF) nr. 2454/93 (3) bør derfor tilpasses, så det entydige identifikationsnummer på økonomiske operatører fra et tredjeland kan angives.
            
         
               (4)
            
            
               Forordning (EF) nr. 2454/93 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Bilag 30a til forordning (EØF) nr. 2454/93 ændres som angivet i bilaget til nærværende forordning.
   Artikel 2
   Denne forordning træder i kraft fra den 31. januar 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. januar 2013.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EFT L 302 af 19.10.1992, s. 1.
   
      (2)  EUT L 360 af 19.12.2006, s. 64.
   
      (3)  EUT L 253 af 11.10.1993, s. 1.
   
      BILAG
      I forordning (EØF) nr. 2454/93, bilag 30A, afsnit 4, »Forklarende bemærkninger til dataelementer« affattes »Afsender«, tredje afsnit »Summarisk indgangsangivelse«, således:
      
         »Summarisk indgangsangivelse:
         
         Denne oplysning skal angives i form af afsenderens EORI-nummer, når den, der indgiver den summariske angivelse, har adgang til dette.
         Når der indrømmes lettelser inden for rammerne af et tredjelands handelspartnerskabsprogram, som er anerkendt af Unionen, gives denne oplysning i form af et tredjelands entydige identifikationsnummer, som det pågældende tredjeland har gjort tilgængelig for Unionen. Dette nummer kan anvendes, såfremt den person, der indgiver den summariske angivelse, er bekendt med det.
         Nummeret er sammensat som følger:
         
                     Felt
                  
                  
                     Indhold
                  
                  
                     Felttype
                  
                  
                     Format
                  
                  
                     Eksempler
                  
               
                     1
                  
                  
                     Datanavnet for tredjelandet (ISO alfa 2- landekode)
                  
                  
                     Alfabetisk 2
                  
                  
                     a2
                  
                  
                     US
                     JP
                  
               
                     2
                  
                  
                     Entydigt identifikations-nummer i et tredjeland
                  
                  
                     Alfanumerisk op til 15
                  
                  
                     an..15
                  
                  
                     1234567890ABCDE
                     AbCd9875F
                     pt20130101aa
                  
               Eksempler: »US1234567890ABCDE« for en afsender i USA (landekode: US), hvis entydige identifikationsnummer er 1234567890ABCDE. »JPAbCd9875F« for en afsender i Japan (landekode: JP), hvis entydige identifikationsnummer er AbCd9875F. »USpt20130101aa« for en afsender i USA (landekode: US), hvis entydige identifikationsnummer er pt20130101aa.
         Datanavnet for tredjelandet: Unionens alfabetiske koder for lande og områder er baseret på de nuværende ISO alfa 2-koder (a2), for så vidt som de er forenelige med de landekoder, der er fastsat i henhold til artikel 5, stk. 2, i Europa-Parlamentets og Rådets forordning (EF) nr. 471/2009 af 6. maj 2009 om fællesskabsstatistikker over varehandelen med tredjelande og om ophævelse af Rådets forordning (EF) nr. 1172/95 (1).
      
      
         (1)  EUT L 152 af 16.6.2009, s. 23.«